
A Rahói járás természeti adottságának idegenforgalmi szempontú értékelése



     A Rahói járás természeti adottságainak idegenforgalmi szempontú értékelése című munkánk legfőbb célja az volt, hogy egy mintaterületen bemutassuk a turisztikai magterületek kijelölésének egy sajátos, korszerűsített geoinformatikai alapokon nyugvó módszerét.
     A Rahói járás idegenforgalmi szempontú vizsgálata során meghatároztuk a környezeti adottságainak turisztikai értékét Gyuricza László által alkalmazott, illetve a Berghauer Sándor által módosított módszer alapján. Az értékelés során a kiválasztott 1900 km2-nyi területet 1 km2–es bontásban a természeti adottságok alapján értékeltük. Az eredeti módszer módosítása elengedhetetlen része volt az értékelésnek, mivel az általunk tárgyalt terület teljesen más környezeti feltételekkel rendelkezett. A módosítások során kerültek alkalmazásra a korszerű geoinformatikai szoftverek értékelő és ábrázoló lehetőségei, amelynek következtében az eredeti manuális értékelést felváltottuk egy digitális alapú számítással. A geoinformatikai módszerek alkalmazásával lecsökkent a munka időtartama, illetve a területre nagyságára vonatkozó értékelési korlátok.
     Az értékelés számításában és megjelenítésében a Microsoft Excel és az ArcGis 10.1 geoinformatikai szoftvert alkalmaztuk. Az ábrák értelmezéséhez színskálás értékelést alkalmaztunk, amelynek következtében vizuálisan is érzékelhetőbbé váltak az értékek közötti különbségek.
Munka során meghatározásra került a különböző természeti adottságoknak idegenforgalomi szempontból kedvező magterületi. Az értékelt adatokat összesítettük, amelynek következtében nyilvánvalóvá váltak a potenciális turisztikai lehetőséggel bíró magterületek. A Rahói járás területén a Csornohora északi, a Rahói- masszívum észak-északkelti és a Szvidovec délkeleti területei minősültek a legértékesebbnek. Ezek kiemelt szerepét a területükön elhelyezkedő védett területek alapozzák meg, melyek az UNESCO természeti világörökség részét képezik.
    A munka eredményeit tekintve úgy véljük sikerült elérni a kitűzött célt.



